‎(รายการต่อไปนี้มีภาพโรคการกินผิดปกติ)
‎(ซึ่งอาจรบกวนผู้ชมบางท่าน)
‎(โปรดใช้วิจารณญาณในการชม)
‎(คำแนะนำสำหรับผู้เป็นโรคการกินผิดปกติ)
‎(ค้นพบได้ที่ ‎www.wannatalkaboutit.com)
‎(ผลงานซีรีส์จาก NETFLIX)
‎ในพรรคของเขา
‎นายเฮเซลไทน์กล่าวว่าอังกฤษควรเข้าคุมอำนาจ
‎เพื่อป้องกันไม่ให้ชาติอื่นพยายามช่วงชิงก่อน
‎มีผู้เสียชีวิตหนึ่งคนจากเหตุยิงต่อสู้ที่อัลสเตอร์ ‎ระหว่างทหารกับผู้ก่อการร้าย
‎ตำรวจจับกุมสมาชิกสหภาพขนส่ง ‎ข้อหาโกงการเลือกตั้ง
‎เกิดความสับสนเรื่องพลาสติกห่ออาหาร…
‎ขอบใจจ้ะ
‎เมื่อรัฐบาลยกเลิกคำเตือนเรื่องมะเร็ง ‎และสัตว์ที่จะถูกเชือด
‎กลุ่มอาร์เอสพีซีเอหวังว่า ‎จะรณรงค์ให้ยกเลิกการส่งออกสัตว์เป็นๆ
‎ไมเคิล เฮเซลไทน์กล่าวในงานประชุมที่ฮัมบวร์ก
‎ตอนนี้นายเฮเซลไทน์กำลังเดินทางกลับลอนดอน
‎เพื่อร่วมประชุมสภาผู้แทนราษฎรตอนบ่าย
‎ในการประชุมวันนี้คาดว่า ‎เซอร์เจฟฟรีย์ ฮาวจะแถลงรายละเอียด
‎เหตุผลของการลาออกจากตำแหน่ง
‎เป็นไปได้ไหมครับที่เซอร์เจฟฟรีย์จะกล่าวอะไร
‎ที่อาจส่งผล ‎ต่อการลงชิงตำแหน่งของนายเฮเซลไทน์
‎เซอร์เจฟฟรีย์เป็นคนระมัดระวังมากครับ
‎ผมคาดว่าเขาจะร่างสุนทรพจน์ไว้อย่างดี
‎ผมแค่สงสัยว่าข้อความนั้นจะเข้ารหัสดีพอหรือไม่
‎เพื่อไม่ให้สร้างความเสียหายต่อนายกฯ โดยตรง
‎เซอร์เจฟฟรีย์ทั้งแตกต่างทางความคิด ‎และแตกแยกเป็นการส่วนตัว
‎กับนายกรัฐมนตรี ผมคิดว่าเขาจะพูดออกมาแน่
‎แต่จะพูดออกมาอย่างชัดเจน
‎จนโจมตีสภาวะผู้นำของท่านนายกฯ หรือไม่
‎เรื่องนั้นเราคงต้องรอดูกันต่อไป
‎ขอเตือนสภาว่าคำแถลงลาออกจากตำแหน่ง
‎จะต้องรับฟังอย่างสงบโดยไม่มีการขัดจังหวะใดๆ
‎เซอร์เจฟฟรีย์ ฮาว
‎ฟังดีๆ
‎ท่านประธาน
‎ผมประหลาดใจอย่างยิ่งว่า ‎เวลาผ่านมาถึงหนึ่งในสี่ศตวรรษแล้ว
‎ตั้งแต่ผมต้องพูดจากเก้าอี้แถวหลังเช่นนี้
‎ท่านประธาน ผมเชื่อว่า ‎ทั้งท่านรัฐมนตรีคลังและผู้ว่าการธนาคารแห่งชาติ
‎ต่างรักกีฬาคริกเก็ตกันทั้งคู่
‎ผมจึงหวังว่าคงไม่ได้ยึดการเปรียบเปรย ‎โดยใช้ศัพท์คริกเก็ตคนเดียว
‎ช่วงหลังมานี้ ‎พวกเราซึ่งทำงานใกล้ชิดกับนายกรัฐมนตรี
‎ต่างรู้สึกว่าเป็นมือถือไม้เปิดเกม ‎ที่ถูกส่งเข้าไปในเขตเริ่มตี
‎เพียงเพื่อได้พบว่า ‎ในจังหวะที่ขว้างลูกแรกออกมานั้น
‎ไม้ตีคริกเก็ตของเราถูกหักก่อนเริ่มเกม ‎โดยตัวกัปตันทีมเอง
‎อยู่ในความสงบ!
‎ท่านประธาน ประเด็นของผม
‎อาจชัดเจนขึ้นเมื่อใช้คำของนักธุรกิจอังกฤษ
‎ที่ทำการค้าในบรัสเซลส์และที่อื่นๆ ‎ซึ่งเขียนจดหมายมาหาผมเมื่อสัปดาห์ที่แล้ว
‎"คนทั่วทั้งยุโรป" เขาว่า
‎"เห็นการกราดนิ้วของนายกรัฐมนตรีเรา
‎และได้ยินคำว่า 'ไม่' อย่างเด็ดขาดของท่าน
‎ชัดเจนกว่าเนื้อหา ‎ในแถลงทางการที่เลือกคำอย่างดีเสียอีก"
‎"มันง่ายมากทีเดียว" เขาเขียนต่อ
‎"ที่ชาวยุโรปจะเชื่อว่าคนอังกฤษ ‎ต่างก็มีนิสัยใจคอเหมือนนายกฯ เรา"
‎"เพราะถ้าไม่อย่างนั้น" เขาถาม
‎"ทำไมท่านจึงได้เป็นนายกฯ มานานขนาดนี้"
‎"นี่ถือเป็น" จดหมายนั้นสรุปจบ
‎"สถานการณ์ที่คับขันที่สุดต่อประเทศของเรา"
‎น่าเศร้านะครับ ท่านประธาน ที่ผมต้องเห็นด้วย
‎ความภักดีของผมนั้นแตกแยก
‎จากความภักดีที่มีต่อสหายฝ่ายขวาผู้ทรงเกียรติ ‎ท่านนายกรัฐมนตรีของผม
‎เพราะถึงอย่างไร ‎เมื่อทำงานด้วยกันมาสองทศวรรษ
‎สัญชาตญาณความภักดีของผมนั้นก็ยังเป็นของจริง
‎แต่อีกด้านคือความภักดีต่อสิ่งที่ผมมองว่า ‎เป็นประโยชน์ของชาติอย่างแท้จริง
‎ความภักดีสองทางที่ขัดแย้งกันเองนั้น ‎เริ่มหนักหนาสาหัสเกินไป
‎ผมไม่คิดว่าจะเป็นไปได้แล้ว
‎ที่จะแก้ไขความคับข้องใจนั้น ‎จากตำแหน่งในรัฐบาล
‎นั่นเป็นสาเหตุที่ผมขอลาออก
‎ในการลาออกนี้ ‎ผมทำเพราะเชื่อว่าเป็นสิ่งที่ถูกต้อง
‎ทั้งต่อพรรคและต่อประเทศของเรา
‎ถึงเวลาแล้วที่คนอื่นๆ ‎ต้องพิจารณาให้ดีว่าจะมีปฏิกิริยาอย่างไร
‎ต่อความภักดีสองทางซึ่งขัดแย้งกัน
‎ซึ่งตัวผมเองก็ขบคิดอยู่นาน ‎และอาจจะนานเกินไป
‎จริงด้วย
‎ลิลิเบ็ธ
‎- พระราชินีล่ะ ‎- ในห้องนั่งเล่นเพคะ
‎อ้อ
‎แม่นั่นกลับไปมีสัมพันธ์กับผู้พันฮิววิตต์
‎โดยไม่ใส่ใจกับข้อตกลงที่เราทำไว้ ‎ตอนมาคุยกับแม่เลย
‎ตอนนี้คงเห็นได้ชัดแล้วว่า ‎หล่อนโกหกแม่หน้าด้านๆ ตอนที่คุยกัน
‎ลูกจึงคิดว่าแม่จะเห็นด้วย
‎ลูกไม่เหลือทางเลือกอื่น ‎นอกจากจะเริ่มขั้นตอนการหย่า
‎โอย ชาร์ลส์
‎ลูกเป็นทุกข์อย่างร้ายกาจ แต่แล้วก็มีคนอื่น
‎ที่จะทำให้ลูกเป็นสุขได้อย่างไร้ที่ติ
‎- เร็วเข้า เปิดโทรทัศน์ ‎- ทำไม
‎เสร็จศึกฆ่าขุนนางกันแล้ว
‎ข่าวจูเลียส ซีซาร์ หรือเรียกว่าจูเลีย ซีซาร์ดี
‎เรากำลังคุยเรื่องสำคัญกันอยู่นะ
‎การบริหารของแธตเชอร์
‎เขาว่าภาพลักษณ์แย่ๆ ของยุโรปในมุมมองเธอ ‎จะเป็นภัยต่ออนาคตของประเทศนี้
‎คำแถลงส่งท้ายของเซอร์เจฟฟรีย์
‎ซึ่งเขากล่าวว่าถึงเวลาแล้วที่คนอื่นๆ ‎จะคิดถึงการกระทำของตัวเอง
‎สามารถตีความ ‎ว่าเป็นคำเชิญและเปิดช่องให้สวนมติ
‎หัวหน้าพรรคหรือไม่
‎นั่นก็หนึ่งในการตีความ บางคนคิดไปไกลกว่านั้น
‎มีคนบอกว่าเขากำลังยุให้ประชาชน ‎ไม่ลงคะแนนให้แธตเชอร์
‎แธตเชอร์กำลังเจอภัยคุกคามครั้งใหญ่ที่สุด
‎ตั้งแต่ครองอำนาจ 11 ปี
‎เป็นครั้งแรกในรอบ 15 ปี
‎เซอร์เจฟฟรีย์ ฮาว ‎นักการเมืองที่อยู่ข้างแธตเชอร์
‎ตลอดช่วงที่ครองอำนาจ ‎กลับหักหลังนายกฯ ในสภาวันนี้
‎และกล่าวหาว่าแธตเชอร์ ‎กำลังทำให้อนาคตของชาติเสี่ยงภัย
‎นี่เป็นครั้งแรกที่เขาอธิบาย
‎เหตุผลการลาออกจากตำแหน่งรองนายกฯ ‎เมื่อ 12 วันก่อน
‎แธตเชอร์ไม่ยอมทำตามนโยบายประชาคมยุโรป
‎เป็นสุนทรพจน์ที่เข้ารหัสอย่างแยบยล
‎แทนที่จะเป็นอย่างนั้น ‎ความคับข้องใจที่สั่งสมมาหลายปี
‎กลับอัดแน่นอยู่ในคำแถลงรุนแรงโจมตีแธตเชอร์
‎และนโยบายต่อยุโรป
‎เขาเรียกร้องส.ส.พรรคอนุรักษ์นิยม
‎ให้คิดถึงสิ่งที่เขาเรียกว่าเป็นความภักดีที่ขัดแย้ง
‎ฮาวแถลงกล่าวหาได้อย่างเจ็บปวด
‎คนที่ยังอยู่ข้างนายกรัฐมนตรีก็รู้สึกขมขื่น
‎และหวังว่าจะมีปฏิกิริยาที่ดี ‎เข้าข้างนายกฯ บ้าง พรรคอนุรักษ์นิยม…
‎แธตเชอร์ นายกรัฐมนตรีอังกฤษกำลังเจอศึกหนัก
‎ซึ่งอาจถึงกับทำให้เสียตำแหน่งได้
‎ทั้งส.ส. รัฐมนตรี และส.ว. ‎ต่างกำลังพยายามประเมินสถานการณ์
‎ที่เรียกได้ว่าเป็นการปลุกระดมกบฏ
‎หรือบางคนก็เรียกว่าเป็นการทรยศกันเลยทีเดียว
‎(ขัดแย้ง)
‎(โรงเรียนลุดโกรฟ)
‎วิลเลียม!
‎วิ่งเลย!
‎โอ๊ย ไอโวได้ลูก!
‎ไปเลย ไอโว!
‎- ไอโว! ‎- วิ่ง!
‎เยี่ยม เก่งมาก!
‎ดี เก่งมาก!
‎เก่งมาก ไอโว!
‎โอ๊ย เขาเก่งมากเลยนะ ดีจัง!
‎เห็นรึเปล่า ไชโย!
‎เก่งมาก เด็กๆ!
‎บายจ้ะ ลูกรัก อีกเดี๋ยวก็ถึงช่วงวันหยุดยาวแล้ว
‎รักนะ
‎- วันนี้เก่งมาก ‎- ขอบคุณครับ
‎แล้วเจอกันตอนคริสต์มาส
‎ลาก่อน
‎ดูแลตัวเองด้วย
‎เอาอย่างนี้เหรอ
‎เราจะไม่คุยกันอีกเลยใช่ไหม
‎ในเมื่อคุยกันทีไรก็ลงเอยต้องเถียงกันทุกที
‎เราว่าเงียบเสียจะดีกว่า
‎ทำไมเราถึงได้ข่าวว่าจะเดินทางไปนิวยอร์ก
‎ไม่เห็นต้องทำหน้าประหลาดใจขนาดนั้น
‎รัฐบาลเป็นคนขอมา ทุกคนรู้ว่าฉันจะไป
‎ไม่มีใครรู้ คุณไปของคุณเอง
‎เป็นการโฆษณาขายตัวเองอย่างไร้ยางอายที่สุด
‎ฉันก็อยากทำโดยมีสามีอยู่ข้างกายเหมือนกัน
‎ให้ไปทำอะไร
‎สองสามเดือนที่ผ่านมา ‎สภาพจิตของคุณแทบไม่มั่นคงพอ
‎ที่จะไปร้านทำผมด้วยซ้ำ ‎ให้เป็นตัวแทนราชวงศ์ยิ่งไปกันใหญ่
‎ถึงเราจะรู้ว่าคุณยังหาเวลาไปเจอใครต่อใครได้
‎ฉันว่าบทสนทนานี้มาสุดทางแล้ว
‎ยืนยันอยากจะคุยเองนี่
‎เราบอกแล้วว่าเงียบเสียจะดีกว่า
‎ท่านแธตเชอร์ ท่านนายกฯ
‎วันนี้มีวิกฤตหนึ่งที่หนักหนากว่าเรื่องอื่นๆ เพคะ
‎- อ้อ ‎- ปัญหาขลุกขลัก
‎ที่หม่อมฉันอยากหลีกเลี่ยงอย่างยิ่ง
‎เพราะประเทศนี้มีอุปสรรคมากมาย ‎ที่ต้องเผชิญอยู่แล้ว
‎วิกฤตอ่าวเปอร์เซีย
‎อ๋อ วิกฤตนั้นรึ
‎นั่นเป็นปัญหาสำคัญที่เราเผชิญอยู่
‎เรานึกว่าคุณจะพูดถึงเรื่องที่เกิดขึ้นในบ้าน
‎มีปัญหาเล็กน้อยในประเทศแค่เรื่องสองเรื่อง
‎มีการเปลี่ยนข้อกำหนดการขอใบอนุญาตทำประมง
‎แต่ไม่ใช่เรื่องที่หม่อมฉัน ‎อยากให้เสียเวลาอันมีค่าของพระองค์
‎คุณไม่คิดว่าเราควรจะคุยเรื่องคำแถลงนั่นสักนิดรึ
‎คำแถลงอะไรเพคะ
‎คำแถลงลาออกของเซอร์เจฟฟรีย์ ฮาว
‎ที่สร้างความปั่นป่วนน่าดู
‎หม่อมฉันจะอยากคุยเรื่องนั้นทำไมกัน
‎เพราะใครๆ ก็เห็นว่านั่นเป็นเรื่องใหญ่โต
‎โธ่ พ่อเจฟฟรีย์
‎หม่อมฉันเสนอตำแหน่งรองนายกรัฐมนตรีให้
‎แต่ดูเหมือนเขาจะเข้าใจเจตนาของหม่อมฉันผิด
‎เท่าที่อ่านในหนังสือพิมพ์ คำแถลงของเขา ‎เป็นการท้าทายอำนาจคุณโดยตรง
‎นั่นคงขึ้นกับว่าทรงอ่านหนังสือพิมพ์ฉบับไหน
‎ไม่ใช่แค่หนังสือพิมพ์นะ โทรทัศน์ด้วย
‎หรือดูอะไร
‎ในฐานะของประมุข เราจำเป็นต้องถาม…
‎คุณคิดว่าจะมีการเลือกหัวหน้าพรรคใหม่หรือเปล่า
‎- วันนี้นายกรัฐมนตรีมาเข้าเฝ้า ‎- อ๋อ ใช่
‎เพื่อคุยเรื่องวิกฤตอ่าวเปอร์เซีย
‎อะไรนะ
‎ไม่คุยเรื่องที่หล่อนเพิ่งโดนแทงข้างหลัง
‎จากพันธมิตรที่ยืนยาวที่สุดคนหนึ่งรึ
‎เราก็ถามเรื่องนั้น
‎- ถามแล้วรึ ‎- ใช่สิ
‎กล้านะเรา
‎แล้วหล่อนตอบว่าอะไร
‎เธอบอกว่าสถานการณ์ก็ไม่ได้ดีนัก
‎แต่ก็เป็นแค่ความใจแคบอยากเอาชนะ
‎เล่นเหมือนเด็กๆ ในสนามโรงเรียน
‎ในไม่ช้าหม่อมฉันก็จัดการได้
‎และอันที่จริง เราไม่ควรให้ค่ากับปัญหายิบย่อย
‎ปัญหาขัดแย้งเล็กน้อยในพรรค ‎ด้วยการเสียเวลาอันมีค่าของเราให้กับมัน
‎โห…
‎การโจมตีของเซอร์เจฟฟรีย์ ‎ทำให้การวิจารณ์แธตเชอร์ครั้งนี้
‎รุนแรงร้ายกาจกว่าเดิมมาก
‎ผมคิดว่าเธอกำลังเจอปัญหาใหญ่
‎ใช่ว่าในการเลือกหัวหน้าพรรคครั้งแรก ‎แธตเชอร์จะพ่ายแพ้ให้แก่ไมเคิล เฮเซลไทน์
‎แต่อาจเป็นได้ว่าจะมีคนลงคะแนนคัดค้านมากพอ
‎หรืองดออกเสียงมากพอ ‎ที่จะสร้างความเสียหายอย่างหนักได้
‎แหล่งข่าวคนหนึ่งกล่าวว่ามีความเป็นไปได้
‎หากชื่อเสียงนายกฯ เสียหายหนัก
‎คณะรัฐมนตรีก็จะไปคุยกับประธานวิปรัฐบาล
‎และบอกว่าแธตเชอร์ควรวางแผนอนาคตตัวเอง
‎ตอนนี้ยังเร็วเกินไปที่ด่วนสรุป
‎แต่ไม่ต้องสงสัยเลยว่าคืนนี้จะมีกระแส
‎โถมต่อต้านแธตเชอร์รุนแรงกว่าที่เคยมีมา
‎โพเวลล์
‎ครับ
‎ได้
‎เข้าใจแล้ว
‎ขอบคุณ
‎กี่คน
‎ขาดไปสี่เสียง
‎ยังไม่พอที่จะหยุดการลงคะแนนครั้งที่สอง
‎นี่คือการทรยศกันอย่างเลวร้ายที่สุด
‎พวกนั้นมีอาชีพทางการเมืองได้เพราะฉัน
‎- ช่างน่ารังเกียจ ‎- พวกผู้ชายใจปลาซิว!
‎แล้วคุณยังมีหน้ามาบอกให้ฉัน ‎คุกเข่ากราบกรานพวกนั้น
‎ไม่มีทาง
‎เรียกพวกนั้นมาหาฉัน
‎ทีละคน
‎วาระแรกของการประชุม ‎คือเรื่องการเดินทางในเร็วๆ นี้ของเจ้าฟ้าหญิง
‎โดยไปนิวยอร์กคนเดียว
‎เมื่อดูกำหนดการแล้ว
‎เรากังวลว่านั่นจะหนักเกินไป
‎แต่ละวันมีกิจหลายนัด
‎- แค่สี่วันเอง เอ็ดเวิร์ด ‎- ไปสถานที่หลายแห่ง
‎เราทุกคนรู้ดีว่า ‎การจัดตารางแน่นเกินไปจะส่งผลยังไง
‎ผมแน่ใจว่าคงไม่มีใครอยากเห็น ‎เจ้าหญิงแห่งเวลส์ทรงงานหนักเกินไป
‎โดยเฉพาะเมื่อเสี่ยงต่อสุขภาพของพระองค์
‎เจ้าหญิงแห่งเวลส์สุขภาพดีไร้ที่ติ
‎สุขภาพจิต
‎ไหนจะช่วงเวลาที่ต้องอยู่ห่างจากลูกๆ
‎และความเครียดที่อาจส่งผลต่อพระองค์
‎เจ้าหญิงแห่งเวลส์ทราบดีว่า ‎กรณียกิจครั้งนี้จะต้องทำอะไรบ้าง
‎และตั้งตารอการเสด็จเยือนครั้งนี้เป็นอย่างยิ่ง
‎ฉันมีคำถามข้อเดียว
‎คุณจะสนับสนุนฉันไหม
‎แน่นอน
‎คุณจะได้เสียงสนับสนุนจากผมเสมอโดยไม่มีข้อแม้
‎ผมอยู่ข้างคุณ
‎คุณเชื่อใจผมได้เสมอ
‎ปัญหาก็มีแค่ว่า…
‎คุณได้คะแนนเสียงไม่พอ
‎และการที่คุณไม่สามารถ ‎รวบรวมคนในพรรคให้อยู่ข้างคุณได้
‎ในเรื่องยุโรป
‎เรื่องเศรษฐกิจ
‎เรื่องการเก็บภาษี
‎ถ้าคุณเลือกใช้วิธีที่ก้าวร้าวน้อยกว่านี้
‎และปรึกษาคณะรัฐมนตรีบ้าง ‎แทนที่จะเอาแต่ออกคำสั่ง
‎คุณปฏิเสธคุณค่าหลักของอนุรักษ์นิยม
‎ที่จะต้องพอเพียง
‎เห็นอกเห็นใจผู้อื่น
‎คุณไม่ให้ความสำคัญของพื้นที่ถกเถียงที่เป็นกลาง
‎ทำให้คุณอยู่ในจุดที่อ่อนไหว
‎ถูกโจมตีได้ง่าย โดดเดี่ยว
‎ผมจะช่วยปกป้องคุณเสมอ มาร์กาเร็ต
‎ตลอดไป
‎แต่…
‎ในฐานะเพื่อนของคุณ
‎และพันธมิตรของคุณ
‎ผมคิดว่าผมพูดแทนคนส่วนใหญ่ได้
‎ว่าอาจถึงเวลาหาคนใหม่มาแก้ไขปัญหาแล้ว
‎และจะเป็นประโยชน์ต่อทุกคน
‎หากคุณจะลาออก
‎ไอ้พวกชั่ว
‎ชั่วหมดทั้งยวง
‎ฆาตกร
‎งั้นนี่ก็จบกันแล้วรึ
‎นี่คือจุดจบรึเปล่า
‎ไม่
‎ฉันยังมีไพ่ใบสุดท้าย
‎อังกฤษจะส่งทหารไปร่วมรบในสงครามอ่าว
‎ทอม คิง รัฐมนตรีกลาโหมกล่าวว่าอังกฤษ…
‎ประธานาธิบดีบุชโทรหาหม่อมฉัน ‎บอกว่ามันป่าเถื่อน
‎นายกฯ โคห์ลของเยอรมนี ‎บอกว่ามันไร้มนุษยธรรม
‎มิคาอิล กอร์บาชอฟย้ำกับหม่อมฉันว่าเมื่อสิบปีก่อน
‎อังกฤษเป็นฝ่ายที่จัดการเลือกตั้งทั่วไป
‎ในขณะที่รัสเซียเป็นฝ่ายทำการรัฐประหารตัวเอง
‎ตอนนี้สถานการณ์กลับกันแล้ว
‎สิ่งที่ผู้นำนานาชาติเห็นตรงกัน
‎คือการกำจัดหม่อมฉันจะทำร้ายประเทศเราเอง
‎หม่อมฉันจึงต้องมาเข้าเฝ้า
‎หวังว่าเราจะทำเพื่อประโยชน์แห่งชาติร่วมกันได้
‎เราจะช่วยได้อย่างไร
‎ด้วยการยุบสภา
‎อะไรนะ
‎ประเทศเรากำลังจะเข้าสู่ภาวะสงคราม
‎เราจะส่งสัญญาณอย่างไรให้ศัตรูเห็น
‎ให้ซัดดัมเห็น
‎หากเราเปลี่ยนตัวผู้นำประเทศตอนนี้
‎นั่นจะทำให้เราดูอ่อนแอและแตกแยกจนน่าเศร้า
‎เราเห็นด้วยว่าสถานการณ์ไม่สู้ดี
‎คุณได้นำเรื่องนี้ไปปรึกษาคณะรัฐมนตรีหรือยัง
‎ยังไม่ได้ปรึกษาเพคะ
‎ปกติควรจะทำเช่นนั้นก่อนไม่ใช่รึ
‎ด้วยความเคารพเพคะ
‎การตัดสินใจที่จะยุบสภา
‎เป็นอำนาจของนายกรัฐมนตรีเพียงคนเดียว
‎มันอยู่ในขอบเขตอำนาจของหม่อมฉันคนเดียว ‎ที่จะจัดการยังไงก็ได้ตามที่เห็นควร
‎คุณพูดถูก
‎ตามหลักการแล้ว คุณมีอำนาจที่จะขอให้ยุบสภาได้
‎แต่เราต้องถามตัวเองกันก่อน
‎เวลาใดที่เราควรใช้อำนาจนั้น ‎และเวลาใดที่ไม่ควรทำ
‎สัญชาตญาณแรกของคุณมักเป็นการลงมือทันที
‎ใช้อำนาจที่มี
‎ประชาชนก็ต้องการแบบนั้นจากผู้นำ
‎เราต้องแสดงให้เห็นความตั้งใจและพละกำลัง
‎ต้องนำพวกเขา
‎เราเพียงแค่ถาม
‎มันถูกหรือที่จะใช้อำนาจ ‎เพียงเพราะคุณมีอำนาจที่จะใช้
‎อำนาจไม่มีความหมายเลย ‎หากไร้ซึ่งความชอบธรรมในอำนาจนั้น
‎และในตอนนี้
‎คณะรัฐบาลของคุณก็ไม่เห็นด้วยกับคุณ
‎พรรคของคุณก็ไม่เห็นด้วยกับคุณ
‎และถ้าเราเชื่อผลการหยั่งเสียง
‎หากคุณยุบสภาแล้วเลือกตั้งใหม่วันนี้
‎คุณก็ไม่ชนะ
‎นั่นแปลว่าประชาชนกำลังต่อต้านคุณ
‎อาจถึงเวลาแล้ว
‎ที่คุณจะลองนิ่งเฉยดูสักครั้ง
‎ความแตกต่างคือ…
‎พระราชอำนาจคือการนิ่งเฉย
‎ส่วนหม่อมฉันจะไม่เหลืออะไรเลย
‎อย่างน้อยก็ยังเหลือเกียรติศักดิ์ศรี
‎ศักดิ์ศรีจะมีประโยชน์อะไรในแดนเถื่อน
‎อย่าคิดอย่างนั้นสิ
‎คิดเสียว่านี่เป็นโอกาสที่จะทำสิ่งใหม่ๆ
‎หม่อมฉันก็มีใจรักอย่างอื่น
‎สามี ลูกๆ
‎แต่ตำแหน่งนี้เป็นสิ่งเดียวที่ใจรักที่สุด
‎และการมีคนมาพรากมันไป
‎ถูกขโมยไปอย่างโหดร้าย
‎ความน่าเจ็บปวดที่สุด
‎คือเราพาประเทศมาได้ไกลขนาดนี้แล้ว
‎แต่โอกาสที่จะทำหน้าที่ให้สำเร็จลุล่วง
‎กลับถูกแย่งชิงไปในจังหวะสุดท้าย
‎ฉันตกนรกแท้ๆ
‎แล้วเขาก็เกลียดฉัน
‎แล้วอยากให้ฉันล้มเหลว
‎เขาเที่ยวบอกทุกคนว่าฉันบ้า
‎พวกนั้นก็ทำเหมือนกับฉันบ้า
‎แล้วฉันก็เริ่มรู้สึกว่าฉันบ้าจริงๆ
‎ฉันตกลงเดินทางรอบนี้ทำไมกันนะ
‎ฉันจะต้องล้มไม่เป็นท่า
‎ไหวรึเปล่า
‎คิดว่านะ
‎ยินดีที่ได้พบค่ะ สวัสดี
‎ยินดีที่ได้พบค่ะ
‎เรารักคุณ ไดอาน่า!
‎ไดอาน่า!
‎(เฮนรี่ สตรีท เซตเทิลเมนท์)
‎ขอบคุณมากค่ะ สวยมากเลย ขอบคุณ
‎- ฝ่าพระบาท ‎- สวัสดีค่ะ
‎เราตื่นเต้นมากที่ทรงมาเยือน
‎นี่ลินดา คอร์เรอา
‎- ยินดีที่ได้พบ ‎- ฝ่าพระบาท
‎เขาบอกว่าต้องเข้าชื่อ ‎รอจนกว่าที่อยู่ของการเคหะว่าง…
‎โรงพยาบาลเล็กๆ ในซอกของฮาร์เล็ม
‎แม้แต่นักการเมืองอเมริกัน ‎ยังแทบน้อยคนที่เคยคิดมาเยือน
‎แต่วันนี้ ที่นี่เป็นจุดสุดท้าย
‎ที่เจ้าหญิงไดอาน่าจะเสด็จในการเยือนนิวยอร์ก
‎ฝ่าพระบาท
‎เราตั้งแผนกโรคเอดส์ในเด็กเมื่อสองปีก่อน
‎เพื่อจัดการปัญหาทารกที่เป็นโรคนี้เพิ่มขึ้นเรื่อยๆ
‎สวัสดีจ้ะ
‎เด็กหลายคนถูกทอดทิ้ง
‎หรือมีพ่อแม่ติดยาเสพติด หรือไม่ก็ติดเชื้อเอชไอวี
‎พวกเขาจำเป็นต้องมีผู้อุปถัมภ์ ‎แต่คนก็กลัวเกินกว่าจะรับเด็กเหล่านี้
‎ทำไมคะ
‎เพราะตราบาปค่ะ เพราะกลัวโรคนี้
‎เสียงตะโกน "เราต้องการเจ้าหญิง"
‎ดังก้องไปทั่วย่านฮาร์เล็มในวันนี้
‎จบการเสด็จเยือนอย่างงดงาม
‎ซึ่งเจ้าฟ้าหญิงได้เสด็จโดยลำพังเป็นครั้งแรก
‎และยกระดับไปอีกขั้น ‎โดยไม่มีเจ้าฟ้าชายชาร์ลส์อยู่ข้างกาย
‎เรารักพระองค์ ทั้งสวย ทั้งอบอุ่น
‎ถ้าที่นั่นไม่ต้องการ ให้ท่านมาอยู่ที่นี่แทนก็ได้นะ
‎ตอนที่ทรงกอดเด็กคนนั้นในโรงพยาบาล ‎เล่นเอาฉันใจบางเลยค่ะ
‎เจ้าฟ้าชายชาร์ลส์เป็นคนโชคดีมาก
‎เจ้าหญิงได ขอบคุณที่นำความรัก ‎และชีวิตชีวามามอบให้เขตโลเวอร์อีสต์ไซด์
‎เจ้าหญิงรู้ว่าจะทำยังไงให้คนรู้สึกดี
‎นั่นเป็นพรสวรรค์จากพระเจ้านะ จริงไหม
‎จริง!
‎ถ้าท่านห่วงใยฉันมากเท่าที่พูด
‎ท่านต้องหยุดคิดเรื่องที่จะเลิกกับไดอาน่า
‎ทำไมล่ะ
‎คุณไม่อยากให้เราเป็นอิสระ ‎ให้เราสองคนได้ใช้ชีวิตในที่แจ้งรึ
‎อยากสิคะ
‎แต่ฉันไม่อยากอับอายขายขี้หน้า ‎แล้วก็ยิ่งไม่อยากโดนโจมตี
‎เรื่องนั้นจะเกิดขึ้นแน่ๆ ‎ถ้าท่านบีบให้ฉันต้องแข่งชิงคะแนนนิยมกับเธอ
‎ฉันจะแพ้
‎ฉันเป็นหญิงสูงวัย
‎เป็นผู้หญิงที่แต่งงานแล้ว
‎ความสวยก็ไม่ได้ใกล้เคียงเธอ ไม่เจิดจรัสเท่า
‎คนหน้าตาอย่างฉันไม่มีที่ยืนในเทพนิยายหรอก
‎ประชาชนก็ต้องการแค่นั้นแหละ เทพนิยาย
‎ถ้าทุกคนรู้ความจริงเรื่องความรู้สึกที่เรามีให้กัน
‎ก็จะได้เทพนิยายที่ต้องการ
‎ไม่!
‎ตัวเอกในเทพนิยายต้องมีคนทำให้เจ็บช้ำ
‎เป็นเหยื่อ
‎ถ้าประกาศเรื่องของเราให้คนรู้ ‎เธอจะกลายเป็นเหยื่อ
‎ในกฎการเล่าเรื่องของเทพนิยาย ‎เมื่อเทียบกับความเป็นจริง
‎เทพนิยายจะชนะเสมอ
‎เธอจะ… เอาชนะฉันได้เสมอ ‎หากตัดสินด้วยสายตาของประชาชน
‎ทำไมอยู่ดีๆ ถึงพูดแบบนี้ ที่รัก
‎วันนี้อะไรเข้าสิง
‎ความเป็นจริง เพคะ
‎เธอคือเจ้าหญิงแห่งเวลส์
‎เธอคือว่าที่พระราชินี แม่ของว่าที่กษัตริย์
‎- ส่วนฉันเป็นแค่… ‎- รักแท้รักเดียวของเรา
‎เมียน้อย
‎เมียน้อยของเจ้าชายแห่งเวลส์ ‎เหมือนกับอลิซ เคปเปล ทวดของฉัน
‎ที่เคยเป็นเมียน้อยของเจ้าชายแห่งเวลส์ ‎พระบิดาของทวดท่าน
‎แต่เขาก็รักเธอจนวันตาย
‎เราจะจัดการเอง
‎บ้านเลขที่ 10 ‎เป็นทั้งบ้านและสำนักนายกรัฐมนตรี
‎ขณะมาร์กาเร็ต แธตเชอร์ย้ายออกหลังอยู่มานาน
‎เราได้ยินเสียงปรบมือ
‎ว่ากันว่าเหล่าคนงานในบ้านปาดน้ำตากันด้วย
‎เสียงสัมภาษณ์ของนางแธตเชอร์เอง ‎สั่นเครือเล็กน้อย
‎ท่านผู้มีเกียรติทุกท่าน
‎วันนี้เราได้ออกจากดาวนิ่งสตรีทเป็นครั้งสุดท้าย
‎หลังจากช่วงเวลา 11 ปีครึ่งอันแสนมหัศจรรย์
‎ถือเป็นการจบยุคซึ่งปกครองโดยสตรีผู้นี้
‎ผู้ที่ชื่อถูกจารึกเป็นศัพท์การเมืองไปแล้ว
‎การปกครองระบอบแธตเชอร์ 11 ปี
‎เธอรีบปรับอารมณ์เพื่อโบกมือลาครั้งสุดท้าย
‎แต่แล้ว แม้แต่สตรีเหล็กก็เกือบคุมอาการไว้ไม่อยู่
‎จับตาดูสีหน้าเธอตอนที่กลับเข้าไปในรถสิครับ
‎ขอบคุณค่ะ
‎กลุ่มสหายแธตเชอร์ให้ข่าวว่า ‎เธอช็อกอย่างหนักกับความอยุติธรรมครั้งนี้
‎หลังการชนะเลือกตั้งสามครั้ง
‎และได้เสียงส่วนใหญ่ในการลงคะแนนครั้งแรก ‎แม้จะยังไม่เพียงพอ
‎แต่กลับได้รางวัลเป็นการไล่ออกจากตำแหน่ง
‎แน่นอน นางแธตเชอร์มีบ้านหลังใหม่ที่ดัลวิช
‎มาร์ติน ช่วยเรียกท่านนายก…
‎ช่วยเรียกคุณนายแธตเชอร์มาหาเราหน่อย
‎ตอนที่เราขึ้นครองราชบัลลังก์
‎เรายังเป็นเด็กสาว
‎อายุเพิ่ง 25 ปี
‎และเราก็ถูกรุมล้อม
‎ด้วยกลุ่มชายผมหงอกหัวโบราณ ‎ที่สั่งสอนอย่างรู้ดีไปหมด
‎คอยสั่งให้เราทำทุกเรื่อง
‎เราอยากจะบอกว่า…
‎วิธีที่คุณใช้จัดการกับชายผมหงอกหัวโบราณ ‎ที่คอยสั่งสอนคุณ
‎มาตลอดช่วงเวลาที่อยู่ในตำแหน่ง
‎และเล่นงานพวกเขาอยู่หมัด
‎แต่ตอนนี้พวกเขาได้แก้แค้นแล้ว
‎อันที่จริงเราก็ตกใจมาก ‎กับวิธีที่พวกเขาบีบคุณลงจากตำแหน่ง
‎เราอยากแสดงความเห็นใจ
‎ไม่ใช่แค่ในฐานะของพระราชินีต่อนายกรัฐมนตรี
‎แต่ในฐานะผู้หญิงด้วยกัน
‎ตลอดช่วงเวลาที่เราร่วมงานกัน
‎คนมักจะมองเน้นไปยังจุดที่เราแตกต่างกัน
‎ซึ่งเราว่าเป็นการมองอย่างผิวเผินและตีความผิด
‎จนกระทั่งมองข้ามหลายอย่างที่เรามีเหมือนกัน
‎เป็นคนยุคเดียวกัน
‎เคร่งศาสนาคริสต์
‎หลักจริยธรรมในการทำงาน
‎สำนึกในหน้าที่
‎แต่ที่เหนือสิ่งอื่นใด
‎คือการอุทิศกายใจเพื่อประเทศชาติที่เรารัก
‎เมื่อคิดได้อย่างนั้น
‎เครื่องราชอิสริยาภรณ์กิตติคุณ
‎ไม่ใช่เครื่องราชย์ที่กรรมการที่ไหนไม่รู้เลือกมา
‎แต่เป็นเครื่องราชย์ที่ประมุขเลือกให้เอง
‎เพื่อตอบแทนคุณงามความดีอย่างหาที่เปรียบไม่ได้
‎มีจำนวนจำกัดมอบให้ได้เพียง 24 คนเท่านั้น
‎ไม่ว่าพวกเขาจะมาจากชนชั้นใด
‎อาจจะเป็นบุตรีของดยุค
‎หรือลูกพ่อค้าของชำก็ได้
‎สำคัญแค่ผลงานของคุณ
‎และไม่มีใครปฏิเสธได้
‎ว่าอังกฤษเวลานี้เป็นอังกฤษรูปโฉมใหม่ที่แตกต่าง
‎จากประเทศที่นายกรัฐมนตรีหญิงคนแรก ‎ขึ้นรับตำแหน่งบริหาร
‎ปกติแล้วจะให้รับเป็นกล่องไป
‎แต่ถ้าคุณจะอนุญาต
‎ยินดีด้วย
‎ใจดีจริงที่มา
‎ทำไมถึงพูดอย่างนั้น
‎ต่อให้เป็นคนที่วิจารณ์ฉันหนักแค่ไหนก็ยังยอมรับ
‎ว่าทริปฉายเดี่ยวครั้งแรกของฉันไม่ได้เลวร้าย
‎ฉันไม่ได้ล้มเหลวไม่เป็นท่า
‎ฉันจึงคิดและหวังว่าท่านจะมาขอโทษ
‎หรือมากลับคำ
‎และแสดงความยินดีกับฉันบ้าง
‎ไอ้… ความหลอกตัวเองเก่งนี่
‎เห็นทีไรก็ทึ่งทุกทีนะ
‎เราทุกคนดีใจที่คุณกลับมาอยู่ในที่ในทาง
‎โดยที่ไม่ได้สร้างความเสียหายมากนัก ‎ยังมีลูกชายอีกสองคนที่ต้องการคุณ
‎ลูกของเราอยู่ได้สบายๆ ถึงฉันจะไม่อยู่ตั้งสี่วัน
‎แต่คงพูดแบบเดียวกันกับพวกเราที่เหลือไม่ได้
‎ความตั้งใจที่เห็นแก่ตัวอย่างร้ายกาจของคุณ
‎และไอ้…
‎การวางแผนตั้งท่าทำจำอวด
‎ทั้งที่รู้อยู่แล้วว่าคนจะพาดหัวข่าวอย่างไร
‎"ทำจำอวด" งั้นรึ
‎มาเรียกแสงสีแบบนั้น
‎คิดว่าเราทำแบบนั้นไม่เป็นรึ
‎ไปเที่ยวแสดงฉากกอดคนน่าเวทนาอนาถา
‎ก่อนจะชุบตัวด้วยชัยชนะทั่วหนังสือพิมพ์หน้าหนึ่ง
‎ฉันว่าท่านไม่น่าทำได้
‎แค่จะรวบรวมความกล้า ‎กอดลูกตัวเองยังทำไม่ได้เลย
‎เราอยากกอดใครก็เรื่องของเรา
‎เรากอดคนที่เรารัก
‎ยิ่งเวลาที่เขาเจ็บปวด ‎เพราะความเห็นแก่ตัวของคนอื่น
‎และต้องการกำลังใจ
‎- ท่านพูดถึงใคร ‎- คามิลล่า
‎ฉันจะใส่ใจนางทำไม
‎เพราะเราใส่ใจ!
‎เช้า กลางวัน เย็นและก่อนนอน เราใส่ใจ!
‎แต่คุณทำร้ายเธอ
‎และถ้าคุณทำให้เธอเจ็บ
‎เราก็เจ็บด้วย
‎คามิลล่าเป็นคนที่เราต้องการ
‎ความภักดีของเราอยู่ตรงนั้น
‎- นั่นคือคนสำคัญที่สุดของเรา ‎- ไม่ใช่แม่ของลูกท่านรึ
‎- อย่าลากลูกเข้ามาเกี่ยว ‎- ก็ได้ ไม่ใช่คนที่ท่านแต่งงานด้วยรึ
‎เราจะไม่ยอมให้ใครโทษ ‎เรื่องการจับคู่น่ารังเกียจนี้อีกแล้ว!
‎เราขอไม่ยุ่งเกี่ยวด้วยแล้ว!
‎ถ้าอยากจะบ่น
‎เรื่อง…
‎ไม่ได้รับความรัก
‎หรือไม่มีใครเห็นค่าในชีวิตสมรสนี้
‎ขอเสนอให้เอาไปคุยกับคนที่จัดการมันก็แล้วกัน
‎ก็ดีขึ้นนะ เริ่มเป็น
‎ทำได้ดีขึ้นมากแล้ว
‎เริ่มปล่อยมุก
‎แต่เริ่มจากจุดหักมุม
‎ซึ่งฟังไปก็ขำกว่ามุกทั้งเรื่องอีก
‎อยู่นี่เอง
‎ท่านแม่
‎คงไม่มีใครบอกแน่เลย
‎แต่หนูยื่นขอเข้าเฝ้าผ่านสำนักงานของหนู
‎ให้เราได้มีจังหวะคุยกันส่วนตัว
‎หวังว่าคงไม่ได้อยากคุยตรงนี้นะ
‎ไม่ค่ะ ไม่ใช่ตรงนี้
‎หรืออย่าเพิ่งคุยตอนนี้ ต้องให้อาหารหมา
‎- หมา ‎- ใช่ เจ้าหมา
‎ต้องรอจังหวะอื่นแล้ว
‎ไหนใครหิว
‎หิวกันทุกตัวไหม
‎ใครอยากเล่าว่าวันนี้เจออะไรมา
‎ว่าไงจ๊ะ วันนี้วันดีไหม สนุกกันรึเปล่า
‎- มาทำอะไรตรงนี้ ‎- หวังว่าแม่คงไม่ว่า
‎- คิดว่าจะได้คุยกันส่วนตัว ‎- ให้ตายสิ ทั้งคู่เลย!
‎ทั้งคู่รึ
‎ลูกกับเมียลูกคอยดักโจมตีแม่ไปทุกที่
‎ด้วยสีหน้าร้อนใจ อยากขอคุย
‎ลูกอยากคุยจริงๆ ครับแม่
‎เราต้องคุยกัน
‎ก็ได้ คุยมา
‎แม่ขอให้คุยเหมือนพวกองคมนตรีได้ไหม
‎ยืนคุย จะได้สั้นๆ
‎เรื่องชีวิตสมรส
‎แม่ก็มีลางร้ายว่ามันจะไปทางนั้น
‎ลูกพยายามที่สุดแล้ว
‎พยายามเต็มที่แล้ว แต่ก็ยังทุกข์
‎ไม่ ลูกไม่ใช่ฝ่ายที่ทุกข์ ‎พวกเราต่างหากที่ทุกข์เพราะต้องทนกับเรื่องนี้
‎ขอพูดอะไรให้ชัดๆ เลยนะ
‎เวลาคนมองลูกกับไดอาน่า ‎เขาเห็นหนุ่มสาวชั้นสูงวาสนาดีสองคน
‎ซึ่งบังเอิญโชคดี
‎เกิดมามีพร้อมทุกอย่างเท่าที่ชีวิตนี้จะฝันได้
‎ไม่มีใครเลย ‎ไม่มีใครคนไหนที่ยังหายใจอยู่ในโลกนี้
‎จะเห็นสาเหตุที่ทำให้ทุกข์
‎- ถ้าพวกเขารู้ก็จะต้องทุกข์ ‎- รู้อะไร
‎ประชาชนรู้ว่าลูกนอกใจภรรยา
‎และไม่ได้คิดจะหลบๆ ซ่อนๆ ด้วยซ้ำ
‎ประชาชนรู้ว่าเพราะลูก เธอจึงมีปัญหาทางจิต
‎และกินหรือไม่กินอะไรเลย ‎หรืออะไรก็ตามที่เธอทำหรือไม่ทำเลย
‎คนรู้ว่าลูกเป็นชายไม่รู้จักโตที่ถูกตามใจจนเคยตัว ‎เอาแต่บ่นไม่พอใจไม่รู้จบ
‎แต่งงานกับหญิงไม่รู้จักโตที่ถูกตามใจจนเคยตัว ‎เอาแต่บ่นไม่พอใจไม่รู้จบ
‎แล้วเราทุกคนก็เบื่อจนไม่รู้จะเบื่อยังไง
‎ทุกคนแค่ต้องการให้ลูกทั้งคู่ตั้งสติ
‎เลิกสร้างเรื่องอื้อฉาว แล้วจัดการชีวิตคู่ตัวเอง
‎และจัดแจงชีวิตที่มีอภิสิทธิ์ท่วมหัวนั้น ‎ให้ไปรอดตลอดฝั่ง
‎แล้วถ้าลูกอยากแยกทางกับเธอล่ะ
‎จะไม่มีการแยกทางหรือหย่า
‎หรือทำให้ใครผิดหวังทั้งนั้น
‎- และถ้ายังคิดว่าวันหนึ่งจะขึ้นเป็นกษัตริย์ ‎- คิดสิ
‎งั้นก็ขอแนะนำให้เริ่มทำตัวเหมือนกษัตริย์ได้แล้ว
‎- กระต่าย กลางหัวเลย ‎- ไม่จริง
‎เห็นไดอาน่าไหม
‎เชิญค่ะ
‎สวัสดี
‎โอ๊ย ไม่ต้อง
‎เรามาดูว่าเธอเป็นอะไรรึเปล่า
‎รู้ไหม เราว่าเราไม่เคยเห็นภายในห้องนี้มาก่อน
‎บางครั้งครอบครัวนี้ก็โหดนัก
‎และเรามั่นใจว่า บางที
‎คนที่อ่อนไหวอย่างเธอ
‎คงต้องรู้สึกเหมือน…
‎เอาเป็นว่าเราถามดีกว่า รู้สึกเป็นอย่างไร
‎เหมือนป่าสนทุนดราที่เย็นเฉียบยะเยือกแข็ง
‎อ้อ
‎งั้นก็เป็นแบบนั้น
‎เหมือนถ้ำน้ำแข็งมืดๆ ไร้ความรัก
‎ไร้แสงสว่าง
‎ไร้ความหวัง ไม่ว่าจะที่ไหน
‎ไม่มีแม้แต่รอยแยกเล็กๆ
‎เข้าใจละ
‎เดี๋ยวเขาก็เปลี่ยนใจ
‎เปลี่ยนแน่
‎ในที่สุด
‎เมื่อเขารู้ตัวว่า…
‎เขาไม่มีทางได้อีกคน
‎จะช่วยได้ไหมถ้าบอกให้เธอรู้ว่า ‎เราทุกคนคิดว่าเขาบ้าไปแล้ว
‎ครั้งหนึ่งคำนั้นอาจช่วยให้ใจชื้น
‎แต่เกรงว่าตอนนี้เราจะผ่านจุดนั้นไปแล้ว
‎เพคะ
‎และถ้าเขา…
‎ถ้าครอบครัวนี้ไม่สามารถมอบความรัก ‎และความมั่นคงอย่างที่ฉันรู้สึกว่าควรได้รับ
‎งั้นฉันก็เชื่อว่าฉันไม่มีทางเลือกอื่น
‎นอกจากจะแยกออกไปเองอย่างเป็นทางการ ‎และไปหาจากที่อื่น
‎- ถ้าเป็นเราคงไม่ทำอย่างนั้นนะ ‎- ทำไมล่ะ
‎เอาเป็นว่าเราคิดว่ามันจะจบไม่สวย
‎หวังว่าจะไม่ใช่คำขู่นะเพคะ
‎อย่าเพิ่ง ออกไป!
‎ถึงเราจะเป็นคนนอกที่แต่งเข้าตระกูลนี้เหมือนกัน
‎แต่ท่านกับฉันต่างกันมาก
‎ใช่
‎เราดูออกแล้ว
‎เธอพูดถูกที่เรียกเราว่าคนนอก
‎เราเคยเป็นคนนอกวันที่เราได้พบกับ…
‎เจ้าหญิงอายุ 13 ปี ‎ซึ่งวันหนึ่งจะกลายเป็นภรรยาของเรา
‎ต่อให้ผ่านมากี่สิบปี
‎เราก็ยังเป็นคนนอก
‎เราทุกคนเป็นคนนอก
‎ทุกคน
‎ในระบอบนี้
‎ล้วนหลงทาง
‎เหงาเศร้า
‎เป็นคนนอกที่ไร้ความสำคัญ
‎ยกเว้นเพียงคนคนเดียว
‎บุคคลเดียวเท่านั้น
‎ที่สำคัญ
‎พระองค์คือออกซิเจนที่เราหายใจ
‎แก่นแท้ของหน้าที่เราทุกคน
‎ปัญหาของเธอ ถ้าจะให้เราบอก
‎คือดูเธอจะสับสนว่านั่นหมายถึงคนไหน
‎เข้ามา!
‎แค่จะทูลว่าช่างภาพพร้อมแล้วพ่ะย่ะค่ะ
‎ขอบใจ
‎ทุกคน เราจะถ่ายรูปกันแล้ว
‎ไม่คิดว่าพระราชินีควรอยู่ตรงกลางภาพงั้นรึ
‎ชาร์ลส์เบียดเข้ามาแล้ว
‎นายอยู่มุมนอกนั่นแหละ
‎อย่าทะเลาะกันได้ไหม
‎เงียบหน่อย
‎อ้อ นั่น
‎ยิ้มอย่างคริสต์มาสร่าเริงที่สุด
‎ได้
‎สาม สอง หนึ่ง
‎เรียบร้อย มีใครกะพริบตารึเปล่า
‎คำบรรยายโดย ศันสนีย์ โอบอ้อม